Diari Oficial de la Generalitat Valenciana


Sumari del DOGV 7272, del 13-05-2014 (2014/4063)

Informació pública del modificat del capítol elèctric del projecte d'urbanització del sector SUR-11 Est.
--------------------------------------------------------------------------------------------------------

### Dades del document

Número de DOGV
:   7272

Data del DOGV
:   13-05-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/4063


Data del document
:   07-05-2014

Organisme emissor
:   Ajuntament d'Onda

Tipus de document
:   Anunci

Descriptors 

:   * Onda
    * administració local
    * pla d'urbanisme

Informació pública del modificat del capítol elèctric del projecte d'urbanització del sector SUR-11 Est. [2014/4063]  
En virtut del que establixen els articles articles 152 i següents de la Llei 16/2005, de 30 de desembre, de la Generalitat, Urbanística Valenciana (LUV), s'ha disposat sotmetre a exposició pública, durant el termini d'un mes, el modificat del capítol elèctric del projecte d'urbanització del sector SUR-11 Est, datat a l'abril de 2014 i promogut per l'Ajuntament d'Onda en el context de la gestió directa, als efectes de presentació pels interessats d'al·legacions, reclamacions o suggeriments per escrit amb caràcter previ a la seua aprovació definitiva.  
  
El termini d'un mes, als efectes de presentar al·legacions o observacions, començarà a transcórrer des de l'última data de publicació de l'anunci d'exposició pública en el Diari Oficial de la Comunitat Valenciana, en el Butlletí Oficial de la Província de Castelló i en el diari Mediterrani, o des de la data de recepció pels interessats de l'avís individualitzat en el cas que ja s'haguera publicat l'anunci en els dits mitjans.  
El fonament del dit modificat és donar cobertura a les modificacions exigides per Iberdrola al projecte original i ja executades, la qual cosa se sintetitza en els següents canvis en l'execució de les obres:  
- Desmuntatge de la xarxa aèria de mitjana tensió en fases.  
- Alimentació de la xarxa per mitjà de generadors.  
- Proves de megatge de línies segons nova normativa.  
- Reposició de la xarxa aèria de baixa tensió existent per a la seua continuïtat exterior al sector.  
- Canvi en els quadros de baixa tensió per requisit d'Iberdrola.  
- Segellat d'arquetes per a evitar sostraccions del cablejat i retirada de lluminàries.  
El present projecte planteja un saldo positiu del 2,23 per cent del pressupost d'execució material del projecte original, i este percentatge suposa un increment del cost total de 90.825,95 euros (IVA inclòs).  
  
Resolts els tràmits d'informació pública i les al·legacions, la Junta de Govern Local procedirà a la seua aprovació definitiva, quant a òrgan competent, de conformitat amb el Decret de l'Alcaldia número 1382/2011, d'11 de juny, de delegació de competències, pel qual es delega en el dit òrgan l'aprovació de projectes d'urbanització.  
  
La vista de l'expedient podrà efectuar-la, si ho desitja, en la 3a planta de l'Ajuntament (Àrea d'Urbanisme), el Pla, 1, en horari d'oficines, d'11.30 a 14.00 hores.  
  
Onda, 7 de maig de 2014.- El tinent d'alcalde delegat de l'Àrea d'Urbanisme, Mobilitat Urbana, Medi Ambient i Agricultura: Carlos Prades Albalat.